ടൈം മാഗസിന് പട്ടിക: സ്വാധീനമുണ്ടാക്കിയ 100 പേരില് താലിബാന് നേതാവും ലോകത്ത് ഏറ്റവും സ്വാധീനമുണ്ടാക്കിയ 100 നേതാക്കളുടെ പട്ടികയില് താലിബാന് നേതാവും. ടൈം മാഗസിന്റെ പട്ടികയിലാണ് മുല്ല അബ്ദുല് ഗനി ബറാദറും ഉള്പ്പെട്ടത്. ദോഹയിലെ താലിബാന് രാഷ്ട്രീയകാര്യ ഓഫീസിന്റെ മേധാവിയായിരുന്നു ബറാദര്. യുഎസുമായുള്ള താലിബാന്റെ ചര്ച്ചകള്ക്ക് നേതൃത്വം നല്കിയത് ഇദ്ദേഹമായിരുന്നു. അഫ്ഗാനിലെ ഇടക്കാല സര്ക്കാറിന് നേതൃത്വം നല്കുന്ന മുല്ല അഖുന്ദിന്റെ ഡെപ്യൂട്ടിയാണ് ഇദ്ദേഹം. അഫ്ഗാന് സേനയുമായി നടന്ന ഏറ്റുമുട്ടലില് ബര്ദാര് കൊല്ലപ്പെട്ടെന്ന് നേരത്തെ വാര്ത്തകളുണ്ടായിരുന്നു. എന്നാല് താന് മരിച്ചിട്ടില്ലെന്നും പുറത്തുവരുന്ന വാര്ത്തകളെല്ലാം വ്യാജമാണെന്നും അദ്ദേഹം പ്രതികരിച്ചിരുന്നു. പാകിസ്താനില് വര്ഷങ്ങളോളം ജയിലില് കഴിഞ്ഞ ബറാദറിനെ യുഎസ് സമ്മര്ദത്തെ തുടര്ന്ന് 2018ലാണ് മോചിപ്പിച്ചത്. ഇതിനുശേഷം അഫ്ഗാന് താലിബാന് തിരിച്ചുപിടിക്കും വരെ ഖത്തറിലായിരുന്നു ബറാദര് കഴിഞ്ഞത്. ദോഹയില് താലിബാന് രാഷ്ട്രീയ കാര്യാലയം തുറക്കുന്നതും കേന്ദ്രത്തിന്റെ ചുമതല ബറാദറിനെ ഏല്പിക്കുന്നതും ഇതിനു പിറകെയാണ്.